ai4bharat/Pralekha huggingface dataset:
ஜவுளித்துறை அமைச்சகம்
நெசவாளர்களுக்கு திறன் மேம்பாட்டு பயிற்சி : மத்திய அமைச்சர் தகவல்
நாட்டில் 56,934 நெசவாளர்களுக்கு திறன் மேம்பாட்டு பயிற்சி அளிக்கப்பட்டுள்ளதாக மாநிலங்களவையில் ஜவுளித்துறை இணையமைச்சர் திருமதி. தர்ஷனா ஜோர்தோஷ் இன்று தெரிவித்தார்.
அவர், மாநிலங்களவையில், இன்று எழுத்துப்பூர்வமாக தாக்கல் செய்த பதிலில் கூறியதாவது:
கைத்தறி நெசவாளர்களுக்கு, ஜவளித்துறை அமைச்சகத்தின் கீழ் செயல்படும் 28 நெசவாளர் சேவை மையங்கள் மூலம் பயிற்சி வகுப்புகள் நடத்தப்படுகின்றன. 2015-16ம் ஆண்டு முதல் 2020-21ம் ஆண்டு வரை 56,934 நெசவாளர்களுக்கு திறன் மேம்பாட்டு பயிற்சிகள் அளிக்கப்பட்டன. இவர்களில் 5,498 நெசவாளர்கள் உத்திரப் பிரதேசத்தை சேர்ந்தவர்கள்.
நாடு முழுவதும் கைத்தறியின் ஒட்டுமொத்த வளர்ச்சி மற்றும் நெசவாளர்களின் நலனுக்காக கீழ்கண்ட திட்டங்கள் ஜவுளித்துறை அமைச்சகத்தால் நடத்தப்படுகின்றன:-
தேசிய கைத்தறி வளர்ச்சி திட்டம் 
விரிவான கைத்தறி தொகுப்பு வளர்ச்சி திட்டம் 
கைத்தறி நெசவாளர்களின் விரிவான நலத் திட்டம்
நூல் விநியோக திட்டம் 
மேற்கண்ட திட்டங்களின் கீழ், கச்சாப் பொருட்கள், தறிகள் மற்றும் துணைப் பொருட்கள், புதுமையான வடிவமைப்பு, உள்கட்டமைப்பு வளர்ச்சி, திறன் மேம்பாடு, கைத்தறி பொருட்களின் விற்பனை போன்றவற்றுக்கு நிதியுதவி அளிக்கப்படுகிறது.
அரசின் மின்னணு-சந்தை இணையதளத்தில் 1.5 லட்சம் நெசவாளர்கள்:
கொவிட் தொற்று காரணமாக, நெசவாளர்கள் சந்தித்த சவால்களை சமாளிக்க, கீழ்கண்ட நடவடிக்கைகளை அரசு மேற்கொண்டது:
கொவிட் காரணமாக வழக்கமான விற்பனை முறைக்கு சாத்தியம் இல்லாததால், காணொலி காட்சி மூலம் சர்வதேச மற்றும் உள்நாட்டு கண்காட்சிகளை கைத்தறி ஏற்றுமதி வளர்ச்சி கவுன்சில்  நடத்தியது. 2020-21ம் ஆண்டில் 12 கைத்தறி கண்காட்சிகளை எச்இபிசி நடத்தியது. இது உள்நாட்டு மற்றும் சர்வதேச வர்த்தக நிறுவனங்களை ஈர்த்தது. அதோடு 53 உள்நாட்டு கண்காட்சிகளும் நாட்டின் பல பகுதிகளில் நடத்தப்பட்டது.
அரசு மின்னணு சந்தையில் நெசவாளர்களின் தயாரிப்புகளை நேரடியாக விற்க நடவடிக்கை எடுக்கப்பட்டது. இதில், இதுவரை 1.5 லட்சம் நெசவாளர்கள் இணைந்துள்ளனர்.
உற்பத்தியை அதிகரிக்க, பல மாநிலங்களில் 124 கைத்தறி நிறுவனங்கள் அமைக்கப்பட்டன.
ஜவுளித்துறை பணியாளர்களின் ஊதியத்தை உயர்த்தும் திட்டங்கள்:
ஜவுளித்துறை திறன் மேம்பாட்டு திட்டம்: ஜவுளித்துறையில் திறமையான தொழிலாளர்களின் பற்றாக்குறையை போக்க, ஜவுளித்துறை திறன் மேம்பாட்டு திட்டத்தை மத்திய அரசு தொடங்கியது. இது ஜவுளித்துறையில் வேலை வாய்ப்புகளை உருவாக்கும் முயற்சிகளுக்கு உதவியது. இது அனைத்து தரப்பினரின் வாழ்வாதாரத்துக்கு உதவியது. 10 லட்சம் பேருக்கு பயிற்சி அளிக்க இத்திட்டம் இலக்கு நிர்ணயித்துள்ளது.
இத்திட்டத்தின் கீழ் ஒருங்கிணைந்த ஜவுளி பூங்கா, 24 புதிய ஜவுளி பூங்காக்கள் கட்டி முடிக்கப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1737709
https://pib.gov.in/PressReleasePage.aspx?PRID=1737711
https://pib.gov.in/PressReleasePage.aspx?PRID=1737712
----
(Visitor Counter : 174
நிலக்கரி அமைச்சகம்
நிலக்கரித் துறை 67 முதல் மைல் இணைப்புத் திட்டங்களை 2027க்குள் முடிக்க உள்ளது
நிலக்கரி நிறுவனங்களின் முதல் மைல் இணைப்புத்  திட்டங்களின் நிலை குறித்து மத்திய நிலக்கரி அமைச்சகத்தின் கூடுதல் செயலாளர் திரு.எம். நாகராஜூ தலைமையில் டெல்லியில் ஆய்வுக் கூட்டம் நடைபெற்றது. மத்திய நிலக்கரி அமைச்சகம் ஆண்டுக்கு 885 மெட்ரிக் டன் நிலக்கரியை உற்பத்தி செய்யும் திறன் கொண்ட 67 எஃப்எம்சி திட்டங்களை  மேற்கொள்கிறது. இந்த திட்டங்கள் 2027-ம் ஆண்டுக்குள் முடிக்கப்படும்.
நிலக்கரிச் சுரங்கங்களில், சாலைப் போக்குவரத்தை அகற்றும் நோக்கில், எஃப்எம்சி திட்டத்தின் கீழ் இயந்திரமயமாக்கப்பட்ட நிலக்கரிப் போக்குவரத்து மற்றும் ஏற்றுதல் முறையை மேம்படுத்துவதற்கான திட்டத்தை மத்திய நிலக்கரி அமைச்சகம் உருவாக்கியுள்ளது.
மனிதத் தலையீடு குறைப்பு, துல்லியமான எடை, விரைவாக ஏற்றுதல் மற்றும் சிறந்த நிலக்கரித் தரம் ஆகியவை எஃப்எம்சி திட்டங்களின் நன்மைகளாகும். ஏற்றி, இறக்கும் நேரம் குறைக்கப்பட்டாலே, ரேக்குகள் மற்றும் வேகன்கள் எளிதாகக் கிடைக்கும். சாலைகளில் குறைவான போக்குவரத்தினால், காற்று மாசு மற்றும் டீசல் நுகர்வு குறையும்.
இந்தியாவின் எரிசக்திப் பாதுகாப்பை அதிகரிக்கவும், நிலக்கரி இறக்குமதிக்குப் பதிலாக உள்நாட்டில் நிலக்கரியை உற்பத்தி செய்வதன் மூலம், தற்சார்பு இந்தியாவை அடையவும், மத்திய நிலக்கரி அமைச்சகம் 2025-ம் நிதியாண்டில் 1.3 பில்லியன் டன் நிலக்கரியை உற்பத்தி செய்ய இலக்கு நிர்ணயித்துள்ளதோடு, இதனை 2030-ம் நிதியாண்டில் 1.5 பில்லியன் டன்னாக அதிகரிக்கவும் திட்டமிட்டுள்ளது.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
ஜம்மு-காஷ்மீரில் நிர்வாக சீர்திருத்தங்கள் மற்றும் பொதுமக்கள் குறை தீர்வுத் துறை செயலாளர் ஆய்வு
மத்திய நிர்வாக சீர்திருத்தங்கள் மற்றும் பொதுமக்கள் குறை தீர்வுத் துறை செயலாளர் திரு. வி.சீனிவாஸ் இன்று ஜம்மு-காஷ்மீர் தலைமைச் செயலகத்தில் ஜம்மு-காஷ்மீர் ஒருங்கிணைந்த குறை தீர்வு மற்றும் கண்காணிப்பு முறை குறித்து நடைபெற்ற ஆய்வுக் கூட்டத்திற்கு தலைமை வகித்தார்.
ஜம்மு-காஷ்மீர் உயரதிகாரிகள் இந்தக் கூட்டத்தில் கலந்து கொண்டனர். இந்தக் கூட்டத்தில் ஜம்மு-காஷ்மீர் குறை தீர்வு மற்றும் கண்காணிப்பு முறை இணையதளம் செயல்படுவது உட்பட பல்வேறு விஷயங்கள் குறித்து விவாதம் நடைபெற்றது.
பெட்ரோலியம் மற்றம் இயற்கை எரிவாயு அமைச்சகம்
தில்லியில் கழிவுகளைப் பயன்படுத்தி எரிசக்தி உற்பத்தி செய்வதற்கான புரிந்துணர்வு ஒப்பந்தம், இந்தியன்ஆயில், தேசிய அனல் மின் கழகம் மற்றும் தெற்கு தில்லி மாநகராட்சி இடையே கையயெழுத்தாகியுள்ளது
தில்லி, ஓக்லா பகுதியில் கழிவுகளை பயன்படுத்தி எரிபொருள் உற்பத்தி செய்வதற்கான புரிந்துணர்வு ஒப்பந்தம், இந்தியன் ஆயில், தேசிய அனல் மின் கழகம்  மற்றும் தெற்கு தில்லி மாநகராட்சி இடையே இன்று கையெழுத்தானது. மத்திய பெட்ரோலியம், இயற்கை எரிவாயு மற்றும் எஃகுத்துறை அமைச்சர் திரு.தர்மேந்திர பிரதான், மின்துறை மற்றும் புதிய மற்றும் புதுப்பிக்கத்தக்க எரிசக்தித்துறை இணையமைச்சர் , தில்லி துணைநிலை ஆளுனர் திரு.அனில் பைஜால், பெட்ரோலியத்துறை செயலாளர் திரு.தருன் கபூர், இந்தியன் ஆயில் நிறுவனத் தலைவர் திரு.சஞ்சீவ் சிங், மற்றும், பெட்ரோலியம் மற்றும் இயற்கை எரிவாயுத்துறை, தெற்கு தில்லி மாநகராட்சி, தேசிய அனல் மின் கழகம் மற்றும் இந்தியன் ஆயில் நிறுவனங்களின் உயர் அதிகாரிகள், இந்த நிகழ்ச்சியில் கலந்துகொண்டனர்.
இந்த புரிந்துணர்வு ஒப்பந்தத்தின்படி, இந்தியன் ஆயில் நிறுவனம், தெற்கு தில்லி மாநகராட்சி மற்றும் தேசிய அனல் மின் கழகம் ஆகியவை ஒருங்கிணைந்து, தில்லி ஓக்லா பகுதியிலுள்ள குப்பை கொட்டும் நிலைய வளாகத்தில், கழிவுகளிலிருந்து எரிபொருள் தயாரிக்கும் மாதிரி நிலையம் ஒன்றை அமைக்க உள்ளன. மாநகராட்சி கழிவுகளில், எரிக்கக்கூடிய பொருட்களைப் பயன்படுத்தி, இந்த நிலையத்தில், ஆண்டுக்கு 17,500 டன் RDF வகை ஒத்திசைவு வாயு உற்பத்தி செய்யப்பட்டு, பின்னர் அதிலிருந்து மின்சார உற்பத்தி செய்யப்பட உள்ளது.
நிகழ்ச்சியில் பேசிய திரு.தர்மேந்திர பிரதான், தில்லியில் மாநகராட்சி திடக்கழிவுகளை கையாள்வது பெரும் பிரச்சினையாக உள்ள நிலையில், இந்த எரிசக்தி நிலையம், அதற்குத் தீர்வுகாண்பதாக அமையும் என்றார். பிரதமர் திரு.நரேந்திர மோடியின் தொலைநோக்குத் திட்டமான சுயசார்பு இந்தியா திட்டத்தின்கீழ், பசுமை மற்றும் திறன்மிக்க எரிசக்தி எதிர்காலத்திற்கு வழிவகுக்கக்கூடிய சிறப்புமிக்க இந்தத் திட்டத்தை உருவாக்கியதற்காக, இந்தியன் ஆயில், தெற்கு தில்லி மாநகராட்சி மற்றும் தேசிய அனல் மின் கழகம் ஆகியவற்றை அவர் பாராட்டினார்.
மின்துறை அமைச்சர் திரு.ஆர்.கே.சிங் பேசுகையில், இடைவெளிகளை நிரப்புவதில் பிரதமர் திரு.நரேந்திரமோடி எப்போதும் கவனம் செலுத்தி வருவதாகவும், ஒரு நல்ல நோக்கத்திற்காக, இரண்டு அமைச்சகங்கள் இணைந்திருபபது, ஒரு சிறந்த உதாரணம் என்றார். திடக் கழிவுகளை கையாள்வது, நாடு முழுவதும் பெரும் பிரச்சினையாக உள்ளது என்றும், குறிப்பாக, 2 மற்றும் 3-ம் நிலை நகரங்களில் இப்பிரச்சினை உள்ளதாகவும் குறிப்பிட்டார். கழிவுகள் பெருமளவில் சேருவது, சுகாதாரப் பிரச்சினைகளை உருவாக்குவதுடன், சுற்றுச்சூழல் பிரச்சினைகளையும் ஏற்படுத்துகிறது. எனவே, இதுபோன்ற நிலையங்கள் அமைப்பதற்கு ஒத்துழைப்பு அளிக்க முடிவு செய்திருப்பதுடன், எரிவாயு தயாரிப்புச் செலவை பொருட்படுத்தாமல், மாற்று வழிகளைக் கண்டறிந்து வருவதாக அவர் குறிப்பிட்டார். தில்லி நிலையத்தில் பயன்படுத்தப்பட உள்ள தொழில்நுட்பம், குறைந்த அளவிலான புகையை வெளியிடுவதோடு, பயன்படுத்தக்க எச்சங்களை வெளியிடும் எனவும் அவர் தெரிவித்தார்.
(Visitor Counter : 91
பாதுகாப்பு அமைச்சகம்
பாதுகாப்புத் துறை அமைச்சர் திரு ராஜ்நாத் சிங் ஜூன் 8 முதல் வியட்நாமுக்கு மூன்று நாள் பயணம் மேற்கொள்கிறார்
பாதுகாப்புத் துறை அமைச்சர் திரு ராஜ்நாத் சிங், வியட்நாமின் தேசிய பாதுகாப்பு அமைச்சர் ஜெனரல் ஃபான் வான் ஜியாங்கின் அழைப்பின் பேரில், ஜூன் 8 முதல் 10 வரை வியட் நாமுக்கு அதிகாரப்பூர்வ பயணம் மேற்கொள்கிறார். ஹனோயில் உள்ள மறைந்த அதிபர் ஹோ சி மின்னின் நினைவிடத்தில் மரியாதை செலுத்தி பாதுகாப்புத் துறை அமைச்சர் தமது பயணத்தைத் தொடங்குவார்.
திரு ராஜ்நாத் சிங், வியட்நாம் பாதுகாப்பு துறை அமைச்சர் ஜெனரல் ஃபான் வான் ஜியாங்குடன் இருதரப்பு பேச்சுவார்த்தைகளை நடத்துவார், இரு அமைச்சர்களும் இரு நாடுகளுக்கு இடையிலான பாதுகாப்பு ஒத்துழைப்பை அப்போது ஆய்வு செய்வார்கள். பாதுகாப்பு உறவுகளை மேலும் வலுப்படுத்துவதற்கான புதிய முயற்சிகளை அவர்கள் ஆராய்வார்கள். இரு அமைச்சர்களும் பகிரப்பட்ட ஆர்வமுள்ள பிராந்திய மற்றும் உலகளாவிய பிரச்சினைகள் குறித்தும் கருத்துக்களைப் பரிமாறிக் கொள்வார்கள். பாதுகாப்புத் துறை அமைச்சர் வியட்நாம் அதிபர் திரு நுயென் சுவான் ஃபூக் மற்றும் பிரதமர் திரு பாம் மின் சின் ஆகியோரையும் சந்திக்க திட்டமிடப்பட்டுள்ளார்.
மேலும் விவரங்களுக்கு இந்த ஆங்கில செய்திக்குறிப்பை காணவும் https://pib.gov.in/PressReleasePage.aspx?PRID=1831260
நிதி அமைச்சகம்
அரிய வகை நோய்களின் சிகிச்சைக்காக இறக்குமதி செய்யப்படும் மருந்துகளுக்கு சுங்க வரியிலிருந்து முழுவதும் விலக்கு
அரிய வகை நோய்களுக்கான தேசிய கொள்கை 2021இல் வரையறுக்கப்பட்டுள்ள அனைத்து அரிய வகை நோய்களின் சிகிச்சைக்காக தனிநபர் பயன்பாட்டிற்கு இறக்குமதி செய்யப்படும் அனைத்து விதமான மருந்துகள் மற்றும் சிறப்பு மருத்துவ தேவைகளுக்கான உணவுகளுக்கு அடிப்படை சுங்க வரியிலிருந்து மத்திய அரசு முழு விலக்கு அளித்துள்ளது. இது தொடர்பான அறிவிப்பு அரசிதழில் வெளியிடப்பட்டுள்ளது.
இந்த சலுகையைப் பெறுவதற்கு சம்பந்தப்பட்ட மாவட்டத்தின் மருத்துவ அதிகாரி அல்லது மத்திய/ மாநில சுகாதார சேவை இயக்குநரிடமிருந்து சான்றிதழ் ஒன்றை பொருட்களை இறக்குமதி செய்யும் நபர் சமர்ப்பிக்க வேண்டும். பொதுவாக, மருந்துகளுக்கு 10% சுங்க வரியும், உயிர்காக்கும் மருந்துகள்/ தடுப்பூசிகளின் ஒரு சில பிரிவுகளுக்கு சலுகையாக 5% அல்லது வரி விலக்கும் அளிக்கப்படும்.
முதுகெலும்பு தசை செயலிழப்பு சிகிச்சைக்கான சிறப்பு மருந்துகளுக்கு ஏற்கனவே விலக்கு அளிக்கப்பட்டுள்ள நிலையில், அரிய வகை நோய்களுக்கான சிகிச்சையில் பயன்படுத்தப்படும் மருந்துகளுக்கும் சுங்க வரி விலக்கு அளிக்க வேண்டும் என்று பல தரப்புகளில் இருந்தும் அரசுக்கு கோரிக்கைகள் வந்துள்ளன. இதுபோன்ற நோய்களுக்கான சிகிச்சையில் பயன்படுத்தப்படும் மருந்துகள் மற்றும் சிறப்பு உணவுகளின் விலை அதிகம் என்பதால் அவற்றை இறக்குமதி செய்ய வேண்டியுள்ளது. 10 கிலோ எடையுள்ள குழந்தைக்கு இது போன்ற அரிய வகை நோய்களுக்கு சிகிச்சை அளிப்பதற்கு வருடந்தோறும் ரூ. 10 லட்சம் முதல் ரூ. 1 கோடி வரை தேவைப்படும்.
தற்போது அறிவிக்கப்பட்டுள்ள வரி விலக்கால் கணிசமான தொகை சேமிக்கப்படுவதோடு, நோயாளிகளுக்கு பெரும் நிவாரணமும் கிடைக்கும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://www.pib.gov.in/PressReleaseIframePage.aspx?PRID=1912095
கலாசாரத்துறை அமைச்சகம்
2021 ஆம் ஆண்டிற்கான காந்தி அமைதிப் பரிசு கோரக்பூரில் உள்ள கீதா பதிப்பகத்துக்கு வழங்கப்பட உள்ளது
பிரதமர் திரு நரேந்திர மோடி தலைமையிலான நடுவர் குழு, காந்திய கொள்கைகளான அமைதி மற்றும் சமூக நல்லிணக்கத்தை மேம்படுத்துவதில் நூறு ஆண்டுகள் பழமையான நிறுவனத்தின் பங்களிப்பை அங்கீகரிக்கிறது
காந்தி அமைதிப் பரிசு என்பது மகாத்மா காந்தியின் 125வது பிறந்தநாளின் போது, மகாத்மா காந்தியின் கொள்கைகளுக்கு மரியாதை செலுத்தும் வகையில், 1995 ஆம் ஆண்டு இந்திய அரசால் நிறுவப்பட்டு ஆண்டுதோறும் வழங்கப்படும் விருதாகும். இந்த விருது தேசியம், இனம், மொழி, சாதி, மதம் அல்லது பாலினம் ஆகியவற்றைப் பொருட்படுத்தாது, அனைவருக்குமானது.
இந்த விருது ரூ. 1 கோடி ரிக்கப்பரிசும், ஒரு சான்றிதழ் , ஒரு தகடு மற்றும் ஒரு பாரம்பரிய நேர்த்தியான கைவினை/கைத்தறி பொருள் கொண்டதாகும்.
இஸ்ரோ, ராமகிருஷ்ணா மிஷன், பங்களாதேஷின் கிராமின் வங்கி, விவேகானந்த கேந்திரா கன்னியாகுமரி, அட்சய பாத்ரா பெங்களூரு, ஏகல் அபியான் டிரஸ்ட், இந்தியா மற்றும் சுலப் இன்டர்நேஷனல், புது தில்லி போன்ற அமைப்புகள் இதற்கு முன் இப்பரிசுகளைப் பெற்றுள்ளன. இது மறைந்த டாக்டர் நெல்சன் மண்டேலா, தென்னாப்பிரிக்காவின் முன்னாள் அதிபர் போன்ற பிரபலங்களுக்கும் வழங்கப்பட்டுள்ளது. டான்சானியாவின் முன்னாள் ஜனாதிபதி ஜூலியஸ் நைரேரே, சர்வோதய ஷ்ரமதான இயக்கத்தின் ஸ்தாபகத் தலைவர் ஏ.டி. ஆரியரத்ன இலங்கை, டாக்டர். ஜெர்ஹார்ட் பிஷ்ஷர், ஜெர்மனி; திரு. ஜான் ஹியூம், அயர்லாந்து; வக்லாவ் ஹேவல், செக்கோஸ்லோவாக்கியாவின் முன்னாள் ஜனாதிபதி, தென்னாப்பிரிக்காவின் பேராயர் டெஸ்மண்ட்டுட்டு, ஸ்ரீ சண்டி பிரசாத் பட் மற்றும் ஸ்ரீ யோஹெய் சசகாவா, ஜப்பான். ஆகியோர் இதற்கு முன் விருது பெற்றவர்கள் ஆவர்.
சுல்தான் கபூஸ் பின் சையது அல் சையது, ஓமன்  மற்றும் பங்கபந்து ஷேக் முஜிபுர் ரஹ்மான் , வங்கதேசம் ஆகியோர் சமீபத்தில் விருது பெற்றவர்கள்.
மாண்புமிகு பிரதமர் தலைமையிலான நடுவர் குழு, 18 ஜூன், 2023 அன்று, சமூக, பொருளாதாரத்திற்கான சிறந்த பங்களிப்பை அங்கீகரிக்கும் வகையில், 2021 ஆம் ஆண்டிற்கான காந்தி அமைதிப் பரிசைப் பெறுவதற்கு கோரக்பூரில் உள்ள கீதா பதிப்பகத்தை தேர்ந்தெடுக்க ஒருமனதாக முடிவு செய்தது.
1923 இல் நிறுவப்பட்ட கீதா பதிப்பகம், 16.21 கோடி ஸ்ரீமத் பகவத் கீதை உட்பட 14 மொழிகளில் 41.7 கோடி புத்தகங்களை வெளியிட்டுள்ள, உலகின் மிகப்பெரிய பதிப்பகங்களில் ஒன்றாகும். நிறுவனம் வருமானம் ஈட்டுவதற்காக அதன் வெளியீடுகளில் விளம்பரங்களை ஒருபோதும் நம்பியதில்லை. கீதா பதிப்பகம், அதனுடன் இணைந்த அமைப்புகளுடன் இணைந்து, வாழ்வின் முன்னேற்றத்திற்காகவும், அனைவரின் நல்வாழ்வுக்காகவும் பாடுபடுகிறது.
காந்திய கொள்கைகளான அமைதி மற்றும் சமூக நல்லிணக்கத்தை மேம்படுத்துவதில் கீதா பதிப்பகத்தின் பங்களிப்பை பிரதமர் திரு நரேந்திர மோடி நினைவு கூர்ந்தார். கீதா பதிப்பகம் நிறுவப்பட்டு நூறாண்டுகள் நிறைவடைந்த நிலையில், காந்தி அமைதி விருது வழங்கப்படுவது, சமூக சேவையில் நிறுவனம் ஆற்றி வரும் பணிக்கான அங்கீகாரம் என்பதை அவர் குறிப்பிட்டுள்ளார்.
காந்தி அமைதி பரிசு 2021, மனிதகுலத்தின் கூட்டு மேம்பாட்டிற்கு பங்களிப்பதில் கீதா பதிப்பகம் முக்கியமான மற்றும் இணையற்ற பங்களிப்பை அங்கீகரிக்கிறது, இது காந்திய வாழ்க்கையை உண்மையான அர்த்தத்தில் வெளிப்படுத்துகிறது.
தகவல் மற்றும் ஒலிபரப்பு அமைச்சகம்
திரு அனுராக் சிங் தாக்கூர் மார்ச் 26 முதல் 28 வரை துபாயில் பயணம் மேற்கொள்கிறார்
மத்திய தகவல் ஒலிபரப்பு மற்றும் இளைஞர் நலன், விளையாட்டுக்கள் துறை அமைச்சர் திரு அனுராக் சிங் தாக்கூர், 2022 மார்ச் 26 முதல் 28 வரை துபாயில் மூன்று நாள் அரசுமுறைப் பயணம் மேற்கொள்ளவிருக்கிறார்.
இந்தப் பயணத்தின் போது திரைப்படம் மற்றும் தொலைக்காட்சி உலகத்தின் முன்னணி ஆளுமைகளுடன் வட்டமேசைக் கூட்டத்தில் அமைச்சர் பங்கேற்பார். துபாய் கண்காட்சியின் இந்திய அரங்கையும் அவர் பார்வையிடுவார். இந்த வாரம் முழுவதும் ஊடகம் மற்றும் பொழுதுபோக்கு வாரம் நடைபெறுகிறது.
அமைச்சர் திரு அனுராக் சிங் தாக்கூர், இந்தப் பயணத்தின் போது, அமைச்சர்களையும், தொழில்துறை தலைவர்களையும் சந்திக்க உள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1809645
பாதுகாப்பு அமைச்சகம்
தேசிய மாணவர் படையின் தூய்மை இருவார நிகழ்ச்சிகள்
தேசிய மாணவர் படை ஏற்பாடு செய்திருந்த தூய்மை இருவார நிகழ்ச்சிகளை தில்லி இந்தியா கேட்டில் பாதுகாப்புச் செயலாளர் டாக்டர் அஜய் குமார் இன்று தொடங்கி வைத்தார். “தூய்மையான இந்தியா, பசுமையான இந்தியா - இதுதான் என் கனவு இந்தியா” என்பது இதன் கருப்பொருளாகும்.
நிகழ்ச்சியில் பேசிய டாக்டர் அஜய் குமார், ஒரே பாரதம் உன்னத பாரதம், சிறப்பு தேசிய ஒருங்கிணைப்பு முகாம்கள், தலைமைப் பண்பும் ஆளுமை வளர்ச்சியும், தூய்மைப் பிரச்சாரம் ஆகிய திட்டங்களின் வாயிலாக தேசிய கட்டமைப்பில் உலகின் மிகப்பெரும் சீருடை இளைஞர்கள் அமைப்பான தேசிய மாணவர் படை பெரும் பங்கு வகிப்பதாகத் தெரிவித்தார். “தேசிய மாணவர் படையின் பங்களிப்பு” பயிற்சித் திட்டத்தின் வாயிலாக முன்கள வீரர்களாக இந்த அமைப்பின் மாணவர்கள் செயல்பட்டு, பெருந்தொற்று பரவலைக் கட்டுப்படுத்த மேற்கொண்ட முயற்சிகளை அவர் பாராட்டினார்.
தேசிய தூய்மை இருவார நிகழ்ச்சிகளில் கலந்து கொள்வதன் வாயிலாக பொதுமக்களிடையே தூய்மை குறித்த விழிப்புணர்வை ஏற்படுத்தும் மிக முக்கியப் பணியில் தேசிய மாணவர் படையினர் ஈடுபடுவதாக அவர் குறிப்பிட்டார். இந்த நிகழ்ச்சியின் கருப்பொருளைப் பாராட்டிய டாக்டர் அஜய் குமார், இதுபோன்ற பிரச்சாரங்களால் நாட்டை சீரான வளர்ச்சி பாதையில் கொண்டு செல்ல முடியும் என்று நம்பிக்கை தெரிவித்தார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1689692
நிதி அமைச்சகம்
கொவிட்-19 காரணமாக நீட்டிக்கப்பட்டுள்ள காலக்கெடுவின் பலன்களை வரி செலுத்துவோர் அனுபவிக்க திரும்பச் செலுத்துதல் படிவங்களைத் திருத்துகிறது மத்திய நேரடி வரிகள் வாரியம்.
கொவிட்-19 பெருந்தொற்று காரணமாக இந்திய அரசால் அனுமதிக்கப்பட்டுள்ள பல்வேறு காலக்கெடு நீட்டிப்புகளின் முழுப் பலன்களை வரி செலுத்துவோர் அனுபவிக்க ஏதுவாக, நிதி ஆண்டு 2019-20க்கான  திரும்பச் செலுத்துதல் படிவங்களை மத்திய நேரடி வரிகள் வாரியம் திருத்துகிறது. இவை இந்த மாதத்தின் கடைசி வாரத்தில் தெரியப்படுத்தப்படும்.
30 ஜூன் 2020 வரை அரசால் அனுமதிக்கப்பட்டுள்ள பல்வேறு காலக்கெடு நீட்டிப்புகளின் முழுப் பலன்களை வரி செலுத்துவோர் அனுபவிக்க ஏதுவாக, 1 ஏப்ரல் 2020 முதல் 30 ஜூன் 2020 வரை தாங்கள் செய்த பரிவர்த்தனைகளுக்கான நிதி ஆண்டு 2019-20க்கான திரும்பச் செலுத்துதல் படிவங்களில், வரி செலுத்துவோர் பலன்களை அடையும் விதத்தில் தேவையான மாற்றங்களை தான் செய்துகொண்டிருப்பதாக, மத்திய நேரடி வரிகள் வாரியம் இன்று கூறியது.
2020 ஏப்ரல் முதல் ஜூன் வரையிலான காலகட்டத்தில் தாங்கள் செய்த பரிவர்த்தனைகள்/மூலதனங்களுக்கான பலன்களை வரி செலுத்துவோர் அடைய, திரும்ப செலுத்துதல் படிவங்களில் தேவையான மாற்றங்கள் செய்யப்பட்டு வருவதாக மத்திய நேரடி வரிகள் வாரியம் விளக்கமளித்தது. மாற்றப்பட்ட படிவங்கள் வெளியிடப்பட்டவுடன், தொடர்புடைய மாற்றங்களை மென்பொருளிலும், திரும்பச் செலுத்துதலை தாக்கல் செய்யும் பயன்பாட்டு தளத்திலும் மத்திய நேரடி வரிகள் வாரியம் பதிவேற்றம் செய்யும். எனவே, நிதி ஆண்டு 2019-20க்கான பலன்களைப் பெறுவதற்கு, தேவையான மாற்றங்கள் செய்யப்பட்ட பின் திரும்பச் செலுத்துதலை தாக்கல் செய்யும் பயன்பாட்டுத் தளம் 31 மே, 2020இல் கிடைக்க செய்யப்படும்.
கொவிட்-19 பெரும் பரவலைத் தொடர்ந்து, வருமான வரி சட்டம், 1961, பார்வை, வரி விதிப்பு மற்றும் இதர சட்டங்கள்  அவசரச் சட்டம் 2000இன் கீழ் பல்வேறு காலக்கெடுகளை அரசு நீட்டித்து இருப்பதாக மத்திய நேரடி வரிகள் வாரியம் கூறியுள்ளது. அதன்படி, நிதி ஆண்டு 2019-20இல் பிரிவு 80சி , 80டி , 80ஜி  ஆகியவற்றை உள்ளடக்கிய வருமான வரி சட்டத்தின் அத்தியாயம்-VIA-Bஇன் கீழ் கழிக்கப்படவேண்டிய முதலீடு/கட்டணத்துக்கான தேதியும் 30 ஜூன் 2020 வரை நீட்டிக்கப்பட்டுள்ளது. மேலும், பிரிவுகள் 54இல் இருந்து 54GB வரை மூலதன ஆதாயம் தொடர்பான நீட்டித்தல் சலுகையை பெற முதலீடு/கட்டுமானம்/வாங்குதல் ஆகியவற்றை செய்வதற்கான தேதியும் 30 ஜூன் 2020 வரை நீட்டிக்கப்பட்டுள்ளது. எனவே, நிவாரண காலத்துக்கான தகவல்களை அளிப்பதற்காக திரும்பச் செலுத்துதல் படிவங்கள் திருத்தப்படுகின்றன.
சாதாரணமாக, வருமான வரி திரும்பச் செலுத்துதல் படிவங்கள் ஏப்ரல் முதல் வாரம் வெளியிடப்படும் என்பதை நினைவில் கொள்ளலாம். இந்த வருடம் கூட, மதிப்பீடு வருடம் 2020-21க்கான திரும்பச் செலுத்துதலை சமர்ப்பிப்பதற்கான மின்னணு தாக்கல் தளம் ஏப்ரல் 1, 2020 அன்றே பயன்பாட்டுக்கு கிடைக்கச் செய்யப்பட்டது. மேலும், 2019-20 ஆண்டுக்கான வருமான வரி திரும்ப செலுத்துதல்  படிவங்களான ITR-1  மற்றும் ITR-4  ஆகியவையும் 3 ஜனவரி, 2020 தேதியிட்ட அறிவிக்கை வாயிலாக ஏற்கனவே வெளியிடப்பட்டுவிட்டன. ஆனலும், கொவிட்-19 பெருந்தொற்று காரணமாக அனுமதிக்கப்பட்டுள்ள காலக்கெடு நீட்டிப்புகளின் முழுப் பலன்களை வரி செலுத்துவோர் பெற ஏதுவாக, திரும்ப செலுத்துதல் படிவங்களில் மாற்றங்கள் செய்யப்பட்டு வருகின்றன.
பாதுகாப்பு அமைச்சகம்
2020 பாதுகாப்பு கண்காட்சியின் முன்னோட்டமாக தொடர்ச்சியான இணையவழி கருத்தரங்குகளுக்கு பாதுகாப்புத்துறை ஏற்பாடு செய்துள்ளது
2020 பாதுகாப்பு கண்காட்சியின் முன்னோட்டமாக, டிசம்பர் 10, 2019 முதல் தொடர்ச்சியான இணையவழி கருத்தரங்குகளுக்கு பாதுகாப்புத்துறை ஏற்பாடு செய்துள்ளது. இரண்டாண்டுகளுக்கு ஒருமுறை இத்தகைய கண்காட்சி நடைபெறுகிறது. அந்த வகையில், 11-வது கண்காட்சி 2020, பிப்ரவரி 5-லிருந்து 8-வரை உத்தரபிரதேச தலைநகர் லக்னோவில் நடைபெறும்.
இதையொட்டி, மிக முக்கியமான தலைப்புகளில் உலகம் முழுவதும் செல்லும்வகையில், இணையவழி கருத்தரங்குகள் நடத்தப்படவுள்ளன. இவை, பாதுகாப்பு, விண்வெளி, பாதுகாப்பு தொழில்துறை ஆகியவற்றோடு பொருந்துகின்ற தலைப்புகளைக் கொண்டிருக்கும்.
இணையவழிக் கருத்தரங்குகளுக்கான காலஅட்டவணை, உரையாடல்கள் விவரம், தலைப்புகள் விவரம், ஒவ்வொரு அமர்விலும் பங்கேற்பதற்கான தொடர்பு போன்றவை www.defexpo.gov.in என்ற இணையதளத்தில் கிடைக்கும். இணையவழிக் கருத்தரங்குகள் யுடியூபில் நேரலையாக ஒளிபரப்பாகும். பதிவு செய்யப்பட்டவை மேற்குறிப்பிட்ட இணையதளத்தில் கிடைக்கும்.
‘இந்தியா – வளர்ந்துவரும் பாதுகாப்பு தொழில்துறை குவிமையம்’, ‘பாதுகாப்புத்துறையில் டிஜிட்டல் மாற்றம்’ ஆகியவை பாதுகாப்பு கண்காட்சியின் மையப் பொருளாகும்.
திறன் மேம்பாடு மற்றும் தொழில் முனைவோர் அமைச்சகம்
திறன் சூழலை பலப்படுத்தும் பல்வேறு முயற்சிகள்: திரு. தர்மேந்திர பிரதான் தொடங்கி வைத்தார்
இந்தியாவில் திறன் சூழலை வலுப்படுத்துவதற்கான பல்வேறு முயற்சிகளை மேற்கொள்ளப்போவதாக மத்திய திறன் மேம்பாடு மற்றும் தொழில்முனைவு அமைச்சகம் அறிவித்துள்ளது. மத்திய திறன் மேம்பாடு மற்றும் தொழில்முனைவுத் துறை அமைச்சர் திரு. தர்மேந்திர பிரதான் இந்த அறிவிப்புகளை வெளியிட்டார்.
அறிமுகம் செய்யப்பட்ட முயற்சிகளின் விவரம் வருமாறு:
- அனைத்து பயிற்சி திட்டங்களிலும் பயிற்சி மற்றும் கற்றல் தரப்படுத்தப்படுவதை உறுதிசெய்ய பயிற்சிக்கான தலைமை இயக்குநரகம் தனது பயிற்சிகளை தேசிய திறன் தகுதி கட்டமைப்புடன் இணைத்துள்ளது. தேசிய திறன் தகுதி கட்டமைப்புடன் இணைக்கப்பட்ட பயிற்சிக்கான முழுமையான பயிற்சிக் கையேடு அறிமுகப்படுத்தப்பட்டுள்ளது. இது தரமான திறன் பெற்ற பயிற்சி ஆற்றலை உருவாக்க உதவும்.
- பயிற்சிக்கான தலைமை இயக்குநர், தேசிய திறன் மேம்பாட்டு நிறுவனம் மற்றும் அடோப் இந்தியா இடையே முத்தரப்பு புரிந்துனர்வு ஒப்பந்தம் செய்து கொள்ளப்பட்டுள்ளது. இந்த கூட்டணியின் மூலம் அடோப் டிஜிட்டல் திஷா என்ற திட்டம் தொடங்கப்பட்டு டிஜிட்டல் கல்வி அளிக்கப்படும்.
- ஆளில்லா வான்வெளி வாகன/விமான பைலட் என்ற புதிய பயிற்சி தொடங்கப்பட்டு ஆளில்லா விமானங்களை இயக்கும், பராமரிக்கும் பயிற்சி பெற்ற மனித ஆற்றல் உருவாக்கப்படும்.
நிகழ்ச்சியில் பேசிய திரு. தர்மேந்திர பிரதான், மாணவர்களுக்கு கல்வி புகட்டி அதன் மூலம் தேசத்தை உருவாக்குவதில் முக்கிய பங்கு வகிக்கும் ஆசிரியர்களுக்கும் நாட்டில் பணி ஆற்றலை உருவாக்கும் வகையில் சிறப்பான பணியாற்றும் ஐ.டி.ஐ.க்களுக்கும் ஆசிரியர் தினத்தை ஒட்டி வாழ்த்துகளைத் தெரிவித்துக் கொள்வதாக கூறினார்.
நிகழ்ச்சியில் பயிற்சிக்கான தலைமை இயக்குநர் திரு. ராஜேஷ் அகர்வால், தேசிய திறன் மேம்பாட்டு நிறுவன நிர்வாக இயக்குனர் திரு. மணிஷ் குமார், அடோப் இந்தியாவின் திரு. குல்நீட் பாவா, ஐ.பி.எம். துணைத் தலைவர் பிரதிவா மொஹாபத்ரா ஆகியோர் கலந்து கொண்டனர்.
பிரதமர் அலுவலகம்
மகாராஷ்டிர மாநிலம் புல்தானாவில் பேருந்து விபத்தில் உயிரிழந்தவர்களுக்கு பிரதமர் இரங்கல்
பிரதமர் நிவாரண நிதியிலிருந்து இழப்பீடு அறிவிப்பு
மகாராஷ்டிர மாநிலம் புல்தானாவில் ஏற்பட்ட பேருந்து விபத்தில் உயிரிழந்தவர்களுக்கு பிரதமர் திரு நரேந்திர மோடி இரங்கல் தெரிவித்துள்ளார். விபத்தில் உயிரிழந்தவர்களின் குடும்பத்தினருக்கு பிரதமர் நிவாரண நிதியிலிருந்து தலா ரூ 2 லட்சமும், . காயமடைந்தவர்களுக்கு ரூ 50,000-மும் வழங்கப்படும் என பிரதமர் அறிவித்துள்ளார்.
இதுகுறித்து பிரதமர் அலுவலகம் வெளியிட்டுள்ள ட்விட்டர் பதிவு வருமாறு;
“மகாராஷ்டிராவின் புல்தானாவில் நிகழ்ந்த பயங்கர பேருந்து விபத்து குறித்து ஆழ்ந்த வருத்தம். எனது எண்ணங்களும் பிரார்த்தனைகளும் உயிரிழந்தவர்களின் குடும்பத்தினருடன் உள்ளன. காயமடைந்தவர்கள் விரைவில் குணமடையட்டும். பாதிக்கப்பட்ட மக்களுக்கு உள்ளாட்சி நிர்வாகம் அனைத்து உதவிகளையும் செய்து வருகிறது”
“புல்தானா பேருந்து விபத்தில் உயிரிழந்தவர்களின் உறவினர்களுக்கு பிரதமர் நிவாரண நிதியிலிருந்து தலா ரூ 2 லட்சம் ரூபாய் இழப்பீடாக வழங்கப்படும். காயமடைந்தவர்களுக்கு தலா ரூ.50,000 வழங்கப்படும்’’.
தொழிலாளர் மற்றும் வேலைவாய்ப்பு அமைச்சகம்
அமைப்புசாரா தொழிலாளர்களின் எண்ணிக்கை
2021-22 ஆம் ஆண்டின் பொருளாதார ஆய்வறிக்கையின்படி, 2019-20 ஆம் ஆண்டில் அமைப்புசாரா துறையில் பணிபுரியும் மொத்த மக்களின் எண்ணிக்கை சுமார் 43.99 கோடியாகும்.
18.07.2023 நிலவரப்படி, 28.96 கோடிக்கும் அதிகமான தொழிலாளர்கள் இஷ்ராம் போர்ட்டலின் கீழ் பதிவு செய்யப்பட்டுள்ளனர், அவர்களில் சுமார் 52.70 லட்சம் தொழிலாளர்கள் ஹரியானாவில் உள்ள இஷ்ராம் இல் பதிவு செய்துள்ளனர்.
கோவிட் -19 தொற்றுநோய்களின் போது இந்தியா முழுவதும் தொழிலாளர் நலன் மற்றும் வேலைவாய்ப்புகளை உருவாக்க அரசாங்கம் நடவடிக்கைகளை எடுத்துள்ளது. வணிகத்திற்கு ஊக்கமளிக்கவும், கோவிட் 19 இன் பாதகமான தாக்கத்தை குறைக்கவும் அரசாங்கம் தற்சார்பு இந்தியா தொகுப்பை அறிவித்தது. இதன் கீழ், 27 லட்சம் கோடி ரூபாய்க்கும் அதிகமான நிதி ஊக்கத்தை மத்திய அரசு வழங்கியது.
கோவிட்19தொற்றுநோய்களின் போது புதிய வேலைவாய்ப்புகளை உருவாக்குவதற்கும் வேலை இழப்பை மீட்டெடுப்பதற்கும் முதலாளிகளை ஊக்குவிப்பதற்காக தற்சார்பு இந்தியா வேலைவாய்ப்பு திட்டம்  2020 அக்டோபர் 1 முதல் தொடங்கப்பட்டது. பயனாளிகளை பதிவு செய்வதற்கான கடைசி தேதி 31.03.2022 என நிர்ணயிக்கப்பட்டது. இத்திட்டம் தொடங்கப்பட்ட நாள் முதல் 11.03.2023 வரை 60.3 இலட்சம் பயனாளிகளுக்கு இத்திட்டத்தின் கீழ் பயன்கள் வழங்கப்பட்டுள்ளன.
தங்கள் சொந்த மாநிலத்திற்குத் திரும்பிய அமைப்புசாரா தொழிலாளர்களின் வேலைவாய்ப்பை எளிதாக்கும் பொருட்டு, பிரதமரின் கரிப் கல்யாண் ரோஜ்கர் அபியான்20 ஜூன்2020 அன்று 116 மாவட்டங்களில் 125 நாட்களுக்கு தீவிரமாக நடத்தப்பட்டது.
24.03.2020 முதல் 31.03.2020 வரை வேலையிழந்த நபர்களுக்கான அடல் பீமிட் வியாக்தி கல்யாண் யோஜனா  திட்டத்தின் கீழ் வழங்கப்படும் நிவாரணத்தை ஊழியரின் சராசரி நாள் வருமானத்தில் 25 சதவீதத்திலிருந்து 50 சதவீதமாக அரசு உயர்த்தியுள்ளது.
பிரதான் மந்திரி கரிப் கல்யாண் அன்ன யோஜனா  திட்டத்தின் கீழ், ஒரு நபருக்கு 5 கிலோ உணவு தானியங்கள் இலவசமாக வழங்கப்பட்டன.
இத்தகவலை மத்திய தொழிலாளர் மற்றும் வேலைவாய்ப்புத் துறை இணையமைச்சர் திரு. மக்களவையில் ராமேஸ்வர் தெலி எழுத்துப்பூர்வமாக அளித்த பதிலில் கூறியுள்ளார்.